Leerlinge toon spelvernuf op byeenkoms | News24
Leerlinge toon spelvernuf op byeenkoms
Die Hoërskool Delportshoop se leerlinge het hulle baie goed van hul taak op die WOW-spelfees gekwyt. Van links is, voor: Robeline Molehe en Tuané van Wyk; agter: Lizan Karelse (koördineerder), Angelique Pienaar, Kaylene Pienaar, Veronica Mabe, Engracia Mota, Denolia Thomas en Valencia Goliath ­(onderwyser). Foto’s: Verskaf
Leerlinge aan die Hoërskool Delportshoop het hulle op die onlangse WOW-spelfees uitstekend van hul taak gekwyt.
Francois Jacobs, ’n gr. 7-leerling, het op Donderdag 10 Augustus ’n eerste plek in die streekskompetisie behaal, asook ’n eerste plek op die distriks-kompetisie.
Die meisies van gr. 8 tot gr. 10 het nie ’n tree teruggestaan nie en die volgende leerlinge het gedurende die distrikskompetisie skoonskip gemaak:
Angelique Pienaar (eerste plek, gr. 8), Tuané van Wyk (tweede plek, gr. 8), Engracia Mota (derde plek, gr. 9), Veronica Mabe (eerste plek, gr. 10), Kaylene Pienaar (derde plek, gr. 10), Robeline Mabe (vyfde plek, gr. 10) en Denolia Thomas (sesde plek, gr. 10).
Leerlinge het op Saterdag 9 September aan die provinsiale WOW-spelfees in Upington deelgeneem, maar nie die eerste vier plekke behaal wat nodig is om nasionaal mee te ding nie.